

		
		

Projektas

LIETUVOS RESPUBLIKOS 
ARCHITEKTŲ RŪMŲ ĮSTATYMO NR. X-914 
1, 2, 3, 4 IR 11 STRAIPSNIŲ PAKEITIMO IR 18 STRAIPSNIO PRIPAŽINIMO NETEKUSIU GALIOS ĮSTATYMAS

2016 m.                        d. Nr. 
Vilnius

 straipsnis. 
Pakeisti 1 straipsnio 2 dalį ir išdėstyti ją taip:
„. Rūmų steigimo tikslas – užtikrinti architektūrinės veiklos skaidrumą ir kokybę, rūpintis architektų atestavimo, kvalifikacijos pripažinimo, profesinės kvalifikacijos tobulinimo, profesinės etikos standartų laikymosi klausimais, vykdyti profesinės veiklos stebėseną, atstovauti architektams santykiuose su valstybės ir savivaldos institucijomis, kitais juridiniais ir fiziniais asmenimis bei tarptautiniu lygiu, dalyvauti ekspertu teismuose ir kitose institucijose architektų profesinės veiklos klausimais, tenkinti ir ginti su architektūra susijusius viešuosius interesus, spręsti kitus susijusius klausimus.“

 straipsnis. 
Pakeisti 2 straipsnio 1 dalį ir išdėstyti ją taip:
„. Rūmai – pagal šį įstatymą ir Asociacijų įstatymą įsteigtas ribotos civilinės atsakomybės viešasis juridinis asmuo, vienijantis atestuotus architektus ir įgyvendinantis atestuotų architektų profesinę savivaldą, kurio tikslai nurodyti šio Įstatymo 1 straipsnio 2 dalyje. Rūmų, kaip juridinio asmens, teisinė forma yra asociacija.“

 straipsnis. 
.	Pakeisti 3 straipsnio 2 dalies 12 punktą ir išdėstyti jį taip:
”12) teikti savo nariams teisines paslaugas, atstovauti juos santykiuose su valstybės ir savivaldos institucijomis, kitais juridiniais ir fiziniais asmenimis;“
. Papildyti 3 straipsnio 2 dalį 13 ir 14 punktais:
„) atstovauti savo narius įgyvendinant ir ginant jų autoriaus teises;
) ginčo atveju organizuoti savo narių sutaikinimo (mediacijos) procedūras;“
. Buvusį 3 straipsnio 2 dalies 12 punktą laikyti 15 punktu.
. Papildyti 3 straipsnį 3 dalimi:
„. Rūmų nariams teikiamos paslaugos ir pagrindinės jų teikimo sąlygos nustatomos Rūmų statute, kurį tvirtina Rūmų susirinkimas.“

 straipsnis. 
.	Pakeisti 4 straipsnio 1 dalį ir išdėstyti ją taip:
”1. Rūmų nariais yra visi Lietuvoje atestuoti architektai, taip pat architektai, kurių teisė verstis atestuoto architekto veikla pripažinta Lietuvos Respublikoje.“
.	Pripažinti netekusiomis galios 4 straipsnio 2 ir 3 dalis.


 straipsnis. 
Pakeisti 11 straipsnį ir išdėstyti jį taip:
„. Architektų profesinio atestavimo komisija (toliau – Komisija) yra iš Rūmų narių atstovų ir Lietuvos Respublikos aplinkos ministerijos atstovų sudaryta komisija, teikianti išvadas Rūmams dėl architektų atestavimo, teisės pripažinimo, atestatų ir (ar) teisės pripažinimo dokumentų galiojimo sustabdymo arba jų galiojimo panaikinimo, įspėjimų atestatų ir (ar) teisės pripažinimo dokumentų turėtojams pareiškimo teisės aktų nustatyta tvarka.
.	Komisiją sudaro devyni nariai (įskaitant Komisijos pirmininką), skiriami trejiems metams. Penkis Komisijos narius iš Rūmų narių susirinkime pasiūlytų atstovų skiria Rūmai, tris narius skiria Lietuvos Respublikos aplinkos ministerija. Komisijos pirmininkas yra Rūmų pirmininkas. 
.	Komisijos nuostatus tvirtina Rūmų taryba.
.	Rūmų priimti sprendimai dėl atestavimo ir (ar) teisės pripažinimo, kvalifikacijos atestato ir (ar) teisės pripažinimo dokumento galiojimo sustabdymo ar galiojimo panaikinimo, įspėjimo atestato ir (ar) teisės pripažinimo dokumento turėtojui pareiškimo teisėtumo gali būti skundžiami teismui per trisdešimt dienų nuo sprendimo nuorašo pateikimo architektui dienos. 
.	Skundai dėl Rūmų priimto sprendimo teisėtumo išankstine ginčų nagrinėjimo ne teisme tvarka per šio straipsnio 4 dalyje nurodytą terminą gali būti teikiami Lietuvos Respublikos aplinkos ministerijai, kuriai nustačius Rūmų priimto sprendimo neteisėtumą, architekto prašymas nustatyta tvarka nagrinėjamas iš naujo.“

 straipsnis. 
Pripažinti netekusiu galios 18 straipsnį.

 straipsnis. 
.	Šis įstatymas įsigalioja 2016 m. sausio 1 d. 
.	Architektų rūmų įstatymo 4 straipsnio 1 dalyje nurodyti architektai, turintys galiojantį kvalifikacijos atestatą ar teisės pripažinimo dokumentą, Rūmų nariais tampa nuo šio įstatymo įsigaliojimo dienos. 
.	Ne vėliau kaip per 20 darbo dienų nuo šio įstatymo priėmimo dienos Rūmų taryba ir pirmininkas papildomai informuoja visus šio įstatymo pagrindu Rūmų nariais tampančius asmenis apie priimtą šį įstatymą, jo įgyvendinimo tvarką ir galimybę asmens prašymu panaikinti atestato ar teisės pripažinimo dokumento galiojimą. Asmenų informavimas vykdomas Rūmams atestavimo ar teisės pripažinimo metu pateiktais elektroniniais adresais. Nurodyta informacija per tą patį terminą paskelbiama Rūmų internetinėje svetainėje bei respublikiniame dienraštyje.
.	Ne vėliau kaip per 4 mėnesius nuo šio įstatymo įsigaliojimo dienos Rūmų taryba ir pirmininkas sušaukia Rūmų narių susirinkimą, kuriame nustatyta tvarka išrenkami nauji Rūmų valdymo ir kiti organai, patvirtinamas nario mokesčio dydis. Nario mokestį šio įstatymo pagrindu Rūmų nariais tapę asmenys moka nuo Rūmų narių susirinkimo dienos Rūmų tarybos nustatyta tvarka. 
.	Iki šio įstatymo įsigaliojimo ir šio straipsnio 4 punkte nurodyto Rūmų narių susirinkimo priimti Rūmų organų sprendimai galioja tol, kol bus priimti nauji juos keičiantys sprendimai. 

Skelbiu šį Lietuvos Respublikos Seimo priimtą įstatymą.

